./data/phi1017/phi015/phi1017.phi015.perseus-lat2.xml
In huius rei unius fugacis ac lubricae possessionem natura nos misit, ex qua expellit quicumque vult  Et tanta stultitia mortalium est, ut quae minima et vilissima sunt, certe reparabilia, imputari sibi, cum impetravere, patiantur; nemo se iudicet quicquam debere, qui tempus accepit, cum interim hoc unum est, quod ne gratus quidem potest reddere